Rajyavardhan Singh Rathore has said that the Film Facilitation Office (FFO) set up by the government was a step towards facilitating single window clearance for film makers, promote India as a filming destination and provide the platform for film tourism in the country.
۔ اطلاعات و نشریات کے وزیر مملکت کرنل راجیہ وردھن سنگھ راٹھور نے کہا ہے کہ فلم فیسیلیٹیشن آفس (ایف ایف او) کا قیام حکومت کے ذریعہ عمل میں آیا ہے ۔ جو فلمسازوں کو فلم سازی کے لئے ایک بہتر پلیٹ فارم مہیا کرائے گا نیز بھارت کو فلمسازی کا اہم مرکز بنانے کے لئے معاون و مدد گار ثابت ہوگا اور ملک میں فلم ٹور ازم / سیاحت کو فروغ دے گا ۔ انہوں نے مزید کہا کہ یہ اقدامات دراصل ایسے فلمسازوں کی ضروریات کو مدنظر رکھتے ہوئے کئے گئے ہیں جو بھار ت کے پلیٹ فارم کو فلمی مقاصد کے لئے استعمال میں لانے کے خواہش مند ہیں۔ ایف ایف او فلم پروڈیوسر وں کے لئے ایک فیسلیٹیشن پوائنٹ کے طور پر کام کرے گا اور فلموں کو شوٹ کرنے کے لئے معاون ثابت ہوگا اور ان لوگوں تک اطلاعات کی ترویج میں نہ صرف معاون ہوگا بلکہ فلمی صنعت کے لئے پروڈکشن اور پوسٹ پروڈکشن کے لئے بھی سہولت فراہم کرے گا ۔ وزیر موصوف نے کہا کہ اسی لئے کینز فلم فیسٹول میں انڈیا پویلین کا اہتمام کیا گیا ہے۔ فلم فیسلیشن دفتر کے قیام پر مزید روشنی ڈالتے ہوئے وزیر موصوف نے بتایا کہ مذکورہ دفتر کے قیام کا خاص مقصد دراصل بھارتیہ فلم صنعت کے لئے بہتر اور باصلاحیت افراد کی صلاحیتوں کو بروئے کار لانا ہےاو ر ایسا ماحول فراہم کرانا ہے جس سے فلم سازوں کو آسانی ہو۔ اپنے خطاب میں انہوں نے مستقبل کے فلم سازوں کی ضروریات کے سلسلہ میں انہوں نے حکومت کی جانب سے کئے اقدامات کا ذکر کرتے ہوئے کہا کہ ایسے فلم سازوں کی ضروریات کا خیال رکھا گیا ہے جو بھارت میں فلم بنانا چاہتے ہیں۔ ایف ایف او فلم پروڈیوسروں کے لئے سہولیت کے طور پر مرکز کا کام کرے گا اور انہیں درکار اجازت نامہ فراہم کرانے ، شوٹنگ کے خاص لوکیشن اور بھارتیہ فلم صنعت کے تحت پروڈکشن اور بعد ازپروڈکشن کی دستیاب سہولتوں کی جانکاری اور اطلاعات بھی فراہم کرے گا۔ ان خیالات کا اظہار وزیر موصوف نے کینز فلم فیسٹول میں میلے کا افتتاح کرتے ہوئے کیا ہے۔ اپنے خطاب میں وزیر موصوف نے قومی فلم فیسٹول کے ایک حصے کے طور ‘‘موسٹ فلم فرینڈلی اسٹیٹ ایوارڈ کے قیام کا ذکر کرتے ہوئے کہاکہ اس ایوارڈ کے قیام کا مقصد ریاستی حکومتوں کی حوصلہ افزائی کرنا ہے تاکہ وہ فلمی صنعت کو اپنا تعاون دے سکیں۔ وزیر موصوف نے ایوارڈ دیئے جانے کے لئے کیا کسوٹی ہوگی اس امر پر روشنی ڈالتی ہوئے کہاکہ اس کے لئے سنگل ونڈو منطوری سہولت ، ریاستی حکومت کے تعاون سے قیام کیا گیا فلم اسٹوڈیو کامپلیکس جہاں شوٹنگ پروڈکشن اور پروڈکشن کے بعد درکار بنیادی ڈھانچہ دستیاب ہو ، ریاستی حکومت کے ذریعہ دی جانے والی ترغیبات ، اس مقصد کے لئے وقف ویب پورٹل ، اعدادوشمار کی سہولت ، جیسے امور کو زیر غور لایا جائے گا۔ اس امر کی کوششیں کی جارہی ہیں کہ فلمی صنعت میں جو صلاحیت درکار ہے اسے ترقی دی جاسکے اور ریاست میں رابطہ کاری کی سہولت میں اضافہ کیا جاسکے اور بین الاقوامی سطح کے مارکیٹنگ اقدامات بھی کئے جائیں۔ تناظری منصبوبہ بندی کاذکر کرتے ہوئے وزیر موصوف نے کہا کہ ایپلیکیشن کے تمام مراحل کو آن لائن نمٹانے کے لئے ایک ویب پورٹل قائم کیا گیا ہے جو آئندہ چند مہینوں میں کام کرنے لگے گا۔ اس سے نہ صرف درخواستوں کو آن لائن داخل کیا جاسکے گا اور کلیدی سرکاری وزارتوں / محکموں کے رہنما خطوط کی تفصیل ایک ہی مقام پر شوٹنگ وغیرہ کے سلسلہ میں دستیاب ہوگی بلکہ یہ ویب پورٹل ایک لوکیشن گائیڈ بھی فراہم کرے گا اور اس کے تحت ایک سروس پروائڈرس ڈائریکٹر ی بھی دسیتاب ہوگی تاکہ بین الاقوامی فلمی برادری جو بھار ت میں اپنی فلمیں شوٹ کرنے کے خواہش مند ہو، وہ یہاں آکر اپنی تمام تر شوٹنگ انجام دے سکے۔ مسٹر راٹھور نے مجوزہ قومی سینٹر برائے اینیمیشن عمدگی ، ویژوول ایفکٹس گیمنگ اینڈ کامکس پر بھی روشنی ڈالی ۔ انہوں نے واضح کیا کہ حکومت زمین اور بنیادی ڈھانچہ فراہم کرنے پر زور دے گی تاہم سرمایہ کاری ٹکنالوجی اور فیکلٹی کے معاملے میں نجی سرمایہ کاروں او ر شرکائے کار کو مدعو کیا جائے گا۔ وزیر موصوف نے بھارت کے 47 ویں بین الاقوامی فلم فیسٹول کے سرکاری پوسٹر اور بروچر کی بھی رونمائی کی ۔ واضح رہے کہ بھارت کا 47 واں فلمی میلہ گوا میں ماہ نومبر 2016میں منعقد ہوگا۔ (Release ID :145335)